วัตถุภพ

**วัตถุภพ**หรือในอีกชื่อหนึ่งคือ**พื้นที่อวกาศจริง** (อังกฤษ; Materium, realspace) คือบริเวณของกาล-อวกาศสี่มิติที่เป็นที่อยู่อาศัยของตัวตนที่มีกายเนื้อ มันคือภพภูมิทางกายภาพที่ถูกสร้างขึ้นจากแรงพื้นฐานทางธรรมชาติจำนวนสี่แรง (แรงแม่เหล็กไฟฟ้า, แรงโน้มถ่วง, แรงอย่างเข้ม, แรงอย่างอ่อน) และอนุภาคมูลฐานของสสาร

ภพภูมินี้ถือเป็นขั้วตรงข้ามของอวัตถุภพซึ่งมักจะถูกเรียกว่า "วาร์ป" หรือ "วาร์ปสเปซ" มันคือภพภูมิที่อยู่นอกเหนือมิติ, อยู่นอกระบบยูคลิด และขับเคลื่อนด้วยพลังจิตอันประกอบขึ้นจากพลังงานจิตทั้งหมดทั้งมวล โดยมันได้ทับซ้อนอยู่ภายใต้จักรวาลทางกายภาพ

มิติวาร์ปเป็นทั้งภาพสะท้อนของจักรวาลจริงและในขณะเดียวกันมันก็โอบล้อมจักรวาลทั้งมวลไว้ด้วยประหนึ่งเป็นเมฆหมอกที่มองไม่เห็นและตรวจจับมิได้

วัตถุภพนั้นปฏิบัติตามกฎฟิสิกส์ทุกข้อและมีดวงดาวอยู่มากมายที่เรารู้จักกันในปัจจุบัน ส่วนมิติวาร์ปนั้น ในอีกด้านหนึ่งคือภพภูมิของการมีอยู่ของเหล่าปีศาจและตัวตนในวาร์ปอื่น ๆ อย่างเช่นเอนสเลฟเวอร์และไซค์นิวอิน

มิติวาร์ปนั้นถูกสร้างขึ้นและคงอยู่ได้ด้วยจิตใต้สำนึกของพลังจิตอย่างมหาศาลอันเกิดมาจากตัวตนที่ทรงภูมิปัญญาในจักรวาลวัตถุ โดยเฉพาะมนุษย์ เนื่องจากมนุษยชาตินั้นมีจำนวนมากที่สุดและถือเป็นกลุ่มประชากรหลักในสายพันธุ์ทรงภูมิปัญญาในช่วงสหัสวรรษที่ 41 ก่อให้เกิดความกระหายขึ้นในเหล่าตัวตนแห่งวาร์ปจนทำให้พวกมันนั้นพยายามข้ามมายังวัตถุภพเพื่อทำลายล้างและกลืนกินดวงวิญญาณของเหล่ามรรตัย ณ ที่นี้

การเดินทางในวัตถุภพนั้นค่อนข้างเชื่องช้า โดยความเร็วสูงสุดที่สามารถทำได้นั้นเทียบเท่าความเร็วแสงในสุญญากาศ (ความเร็วแสง) เท่านั้น กระนั้นแล้วสายพันธุ์ทรงภูมิหลายสายพันธุ์ก็ได้เลือกการเดินทางผ่านวาร์ปโดยใช้วาร์ปไดรฟ์หรือใช้วิทยาการที่คล้ายกันอย่างเช่นเว็บเวย์ของเอลดาริและประตูโดลเมนของเนครอน

เนื่องด้วยธรรมชาติของวาร์ปสเปซที่อยู่นอกเหนือระบบยูคลิด มันก็ได้ส่งผลถึงความเป็นไปได้ของยานอวกาศที่จะเดินทางไกลนับสิบหรือหลักร้อยปีแสงได้ในจักรวาลจริงโดยใช้เวลาเพียงแค่น้อยนิดเท่านั้นในการเคลื่อนที่ไปในระยะทางเพียงเล็กน้อยในมิติวาร์ป

ภายในกาแล็กซีทางช้างเผือกบางพื้นที่นั้นมีการเชื่อมต่อกันระหว่างมิติวาร์ปและวัตถุภพ ซึ่งเป็นผลมาจากปรากฏการณ์อันรุนแรงที่มีต่อพื้นที่ระหว่างกาล-อวกาศ ก่อให้เกิดเป็นพายุวาร์ปขึ้นมาแบบถาวรที่รู้จักกันในชื่อของรอยแยกวาร์ป

รอยแยกที่มีชื่อเสียงที่สุดได้แก่เนตรสยองขวัญในเขตเซ็กเมนตัมอ็อบสกูรุส, ห้วงมหาภัยในเซ็กเมนตัมอุลติมา ณ ฝั่งตะวันออกของกาแล็กซี และนับตั้งแต่ยุคอินโดมิตัสเป็นต้นมาก็ได้เกิดรอยแยกใหญ่หรือในอีกชื่อคือกิกาตริกซ์ มาเลดิกตุม ซึ่งเป็นรอยแยกวาร์ปที่แบ่งแยกกาแล็กซีออกเป็นสองฝั่ง โดยเป็นระยะทางนับตั้งแต่เนตรสยองขวัญ ณ ฝั่งตะวันตกของกาแล็กซีไปจนถึงความผิดปกติฮาเด็กซ์ ณ ฝั่งตะวันออก

นับตั้งแต่การเกิดขึ้นของรอยแยกใหญ่นี้เป็นต้นมาในช่วงปี 999.M41 ม่านกั้นระหว่างวัตถุภพและวาร์ปก็บางลงอย่างเห็นได้ชัด ส่งผลให้บรรดาตัวตนในวาร์ปสามารถเดินทางผ่านเข้ามายังพื้นที่อวกาศจริงได้อย่างมากขึ้น

ในบางพื้นที่ที่ได้รับอิทธิพลจากตัวตนของวาร์ปอย่างหนักหน่วงอย่างเช่นสเกิร์จสตาร์สที่ถูกครอบครองโดยเหล่าผู้รับใช้เนอร์เกิลนั้น สภาพแวดล้อมของทั้งวัตถุภพและอวัตถุภพได้เริ่มหลอมรวมกัน อันเป็นปรากฏการณ์แบบเดียวกัน ณ รอยแยกวาร์ปแห่งอื่น อย่างเช่นที่เนตรสยองขวัญและห้วงมหาภัย

เป็นไปได้ว่าหากไม่สามารถควบคุมพลังที่เพิ่มขึ้นของเคออสไว้ได้ การแพร่ขยายของปรากฏการณ์ต่าง ๆ จากวาร์ปสู่จักรวาลจริงนั้นจะย่ำแย่ยิ่งกว่านี้ และท้ายที่สุดคือการเป็นภัยต่อธรรมชาติโดยพื้นฐานที่สุดของภาวะความเป็นจริงทั้งมวล

## แหล่งที่มา

* *Codex Adeptus Astartes - Space Marines* (8th Edition), pp. 16-17
* *Codex: Chaos Daemons* (6th Edition), pp. 6-17
* *Codex: Chaos Daemons* (4th Edition), pp. 4-13
* *White Dwarf* 139 (UK), pg. 139
* *Warhammer Community - New Warhammer 40,000: The Great Rift*